CELEX: 62015TN0485
Language: el
Date: 2015-08-24 00:00:00
Title: Υπόθεση T-485/15: Προσφυγή της 24ης Αυγούστου 2015 — Alsharghawi κατά Συμβουλίου

12.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 337/41
            
         Προσφυγή της 24ης Αυγούστου 2015 — Alsharghawi κατά Συμβουλίου
   (Υπόθεση T-485/15)
   (2015/C 337/46)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Bashir Saleh Bashir Alsharghawi (Γιοχάννεσμπουργκ, Νότια Αφρική) (εκπρόσωπος: É. Moutet, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ, και τον εκτελεστικό κανονισμό (ΕΕ) 2015/1323 της 31ης Ιουλίου 2015, για την εφαρμογή του άρθρου 16, παράγραφος 2, του κανονισμού (ΕΕ) 204/2011 σχετικά με περιοριστικά μέτρα λόγω της κατάστασης στη Λιβύη·
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τέσσερις λόγους.
   
               1.
            
            
               Ο πρώτος λόγος ακυρώσεως αντλείται από την έλλειψη αρμοδιότητας του Συμβουλίου να καταχωρίσει τον προσφεύγοντα μεταξύ των προσώπων που υπόκεινται σε περιοριστικά μέτρα, δεδομένου ότι το όνομα του προσφεύγοντος δεν μνημονεύεται ούτε στα ψηφίσματα του Συμβουλίου Ασφαλείας των Ηνωμένων Εθνών 1970 (2011) και 1973 (2011) ούτε στα τροποποιητικά ψηφίσματα 2213/2015 και 2214/2015.
            
         
               2.
            
            
               Ο δεύτερος λόγος ακυρώσεως αντλείται από παράβαση ουσιώδους τύπου και υποδιαιρείται σε δύο σκέλη:
               
                           —
                        
                        
                           παράβαση της υποχρεώσεως αιτιολογήσεως·
                        
                     
                           —
                        
                        
                           προσβολή των δικαιωμάτων άμυνας της προσφεύγουσας λόγω του ότι δεν υπήρξε κατ’ αντιπαράθεση διαδικασία.
                        
                     
         
               3.
            
            
               Ο τρίτος λόγος αντλείται από παράβαση των κανόνων δικαίου περί εφαρμογής των Συνθηκών της Ευρωπαϊκής Ένωσης και υποδιαιρείται σε δύο σκέλη:
               
                           —
                        
                        
                           παραβίαση του τεκμηρίου αθωότητας·
                        
                     
                           —
                        
                        
                           προσβολή των θεμελιωδών δικαιωμάτων, καθόσον το Συμβούλιο, επιβάλλοντας περιοριστικά μέτρα στον προσφεύγοντα, έθιξε την ελευθερία του μετακινήσεως και το δικαίωμά του ιδιοκτησίας.
                        
                     
         
               4.
            
            
               Ο τέταρτος λόγος ακυρώσεως αντλείται από το ότι προσβαλλόμενες πράξεις είναι αβάσιμες, καθόσον δεν μπορούν να στηριχθούν σε καμία εμπεριστατωμένη πραγματική βάση.